Diari Oficial de la Generalitat Valenciana


Sumari del DOGV 4878, del 08-11-2004 (2004/11799)

RESOLUCIÓ d'1 d'octubre de 2004, del director general de Gestió del Medi Natural, per la qual es resol la convocatòria d'ajudes als ajuntaments situats en àrees d'influència de les reserves nacionals de caça per a la realització d'actuacions que repercutisquen en el desenvolupament de l'agricultura i altres activitats de manera compatible amb la riquesa faunística.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4878

Data del DOGV
:   08-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11409


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ d'1 d'octubre de 2004, del director general de Gestió del Medi Natural, per la qual es resol la convocatòria d'ajudes als ajuntaments situats en àrees d'influència de les reserves nacionals de caça per a la realització d'actuacions que repercutisquen en el desenvolupament de l'agricultura i altres activitats de manera compatible amb la riquesa faunística. [2004/X11139]
  
Vista l'Ordre de 4 de març de 2004, de la Conselleria de Territori i Habitatge, per la qual s'estableix un règim d'ajudes als ajuntaments situats en àrees d'influència de les reserves nacionals de caça per a la realització d'actuacions que repercutisquen en el desenvolupament de l'agricultura i altres activitats de manera compatible amb la riquesa faunística.
  
Atés que d'acord amb l'ordre referida, en l'article 1, les ajudes estan destinades per al foment d'actuacions o activitats, vinculades al medi natural o a la protecció del medi ambient, que impulsen el desenvolupament dels municipis que aporten terrenys a les reserves nacionals declarades a la Comunitat Valenciana.
  
Atés la quantia de les ajudes establida en un import global per a l'exercici 2004 en 120.000,00 euros, a càrrec del capítol VII, de la secció 14 de la Conselleria de Territori i Habitatge; servei 02, Direcció General de Gestió del Medi Natural, programa 442.30; línia T4828 conforme a la Llei de pressupostos del 2004 de la Generalitat Valenciana.
  
Atés que les sol·licituds presentades han sigut examinades i avaluades per la comissió prevista en la base setena i d'acord amb les atribucions que tinc conferides, segons el que disposa la base vuitena de l'annex de l'ordre referida, resolc:
  
Article únic
  
a) Desestimar les sol·licituds els titulars i el motiu de la desestimació de les quals es recullen en l'annex I.
  
b) Concedir les ajudes relatives a l'anualitat de l'any 2004 en la quantia referida en l'annex II.
  
Contra aquesta resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la Jurisdicció contenciosa administrativa.
  
Tot això sense perjudici de la interposició del recurs potestatiu de reposició davant el conseller de Territori i Habitatge en el termini d'un mes des de l'endemà de la notificació, d'acord amb el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim jurídic de les administracions públiques i del procediment administratiu comú.
  
València, 1 d'octubre de 2004.- El director general de Gestió del Medi Natural: Francisco Javier Gómez Martín.
  
ANNEX I
  
Expedients desestimats
  
1. Ajuntament de Quesa
  
Les actuacions proposades no estan dins de l'àrea d'influència de la Reserva Nacional de Mola de Cortes segons allò que s'ha establit pel RD 1.105/82, per la qual cosa la seua sol·licitud no ha sigut considerada.
  
2. Ajuntament de Bicorp
  
1. La redacció del projecte no és admesa per no haver-se efectuat.
  
2. Les sembres proposades no s'acullen a les bases establides en l'ordre.
  
3. L'actuació subvencionable relativa a sendes i altres només pot ser-ho en la quantia màxima de trenta mil euros per haver presentat només una memòria valorada.
  
ANNEX II
  
Beneficiaris
  
Ajuntament Quantia (euros)
  
JALANCE 23.000,00
  
TERESA DE COFRENTES 29.999,93
  
BICORP 30.000,00
  
LA POBLA DE BENIFASSÀ 29.416,34